
Kada žena u babinjama postane čista nakon sedmicu dana pa posti sa muslimanima nekoliko dana te joj se krv vrati nazad; da li će prekinuti ***[post](https://pitajucene.com/search/post/questions/ "Pretraži pitanja o postu")*** u ovoj situaciji, te da li mora nadoknaditi prošle dane koje je postila i kao i one koje nije postila?


* 
* 
* 
* 
* 
* 
* 

 
Propis kada žena u babinjama postane čista, a zatim ponovo vidi krv u toku četrdeset dana

Kada žena u babinjama postane čista u toku četrdeset dana te zaposti nekoliko dana pa joj se krv vrati, kažemo da joj je ***[post](https://pitajucene.com/search/post/questions/ "Pretraži pitanja o postu")*** ispravan i na njoj je obaveza da se kloni namaza i posta u danima u kojima se krv vratila, jer je to nifas i tako sve dok ne postane čista u potpunosti ili dok ne napuni četrdeset dana.  

Kada napuni četrdeset dana na njoj je obaveza da se okupa pa makar vidjela krv i nakon toga jer četrdeset dana je kraj babinja po ispravnijem govoru učenjaka, ali na njoj je obaveza da nakon toga uzima ***[abdest](https://pitajucene.com/search/Abdest/questions/ "Pretraži pitanja o abdestu")*** za svaki ***[namaz](https://pitajucene.com/search/Namaz/questions/ "Pretraži pitanja o namazu")*** sve dok krvi nestane kao što je naredio ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, ženi u takvom stanju (mustehadi).  

Njen muž ima pravo da se naslađuje sa njom nakon četrdeset dana pa makar i dalje vidjela krv, jer krv koja je u ovakvom stanju – kao što je spomenuto – je pokvarena krv i ne biva preprekom za namaz, niti post niti mužu da se naslađuje sa svojom ženom.  

Ali, ako krv poslije četrdeset dana bude u danima njenog menstrualnog ciklusa, ostavit će namaz i post i smatrat će tu krv krvlju menstruacije.  

A svaka potpora je od Allaha. [Ibn-Baz]


***[Abdul-Aziz b. Abdullah b. Baz](https://pitajucene.com/search/Abdul-Aziz+b.+Abdullah+b.+Baz/answers/ "Pretraži odgovore od Abdul-Aziz b. Abdullah b. Baz")*** 


Prijevod: Senad Crnkić  

<https://islamhouse.com/bs/fatwa/430956/>


